bolesť krížov
Dobrý deň, mam bolesti krížov, pichanie už vyše týždňa vybrala som 5 injekcií  movalis, nepomohlo teraz beriem aflamil a začala mi bolesť vystrelovať do nohy, čo mi prosím odporúčate? ďakujem
Dobrý deň,
ďakujeme za Vašu otázku.
Spodné segmenty chrbtice, teda driek a krížová kosť sú počas života najviac zaťažované a tlmia najviac nárazov. V dôsledku toho tu nastáva aj najrýchlejšie opotrebenie medzistavcových priestorov. Príčina bolestí v krížovej oblasti môže mať rôzny pôvod od preťaženia svalových štruktúr až po vážnejšie diagnózy ako je vysunutá platnička. Ak bolesť vystreľuje smerom do nôh, je potrebné sa opätovne obrátiť na ošetrujúceho lekára a v ideálnom prípade podstúpiť podrobné odborné vyšetrenie, ktoré ukáže stav chrbtice a medzistavcových platničiek.
Vhodné je taktiež užívanie lieku Milgamma N, ktorý podporuje správnu funkciu nervového systému. Obsahuje vitamíny B1, B6 a B12. Pri vysokom dávkovaní lieči zápalové a bolestivé ochorenia nervov a súčasne má aj regeneračné účinky. Odporúčané dávkovanie je 1 kapsula 3 - 4x denne.
Prajem skorú úľavu od ťažkostí.
S pozdravom
PharmDr. Veronika Kiabová